Justus Mickwitz

Justus Johannes Mickwitz (22. august 1786 Koeru – 17. aprill 1841 Võrtsjärv) oli Eesti vaimulik.

Õppis 1801–1804 Tallinnas gümnaasiumis. Tartu Ülikooli usuteaduskonnas õppis ta aastatel 1804–1807. Ordineeriti 2. juulil 1811 õpetajaks.

Oli 1811–1815 Jõelähtme Püha Neitsi Maarja koguduse õpetaja. 1816–1841 oli ta Tarvastu Peetri koguduse õpetaja. Uppus Võrtsjärve.

Oli Otto Wilhelm Masingu Marahwa Näddala-Lehe kaastööline, kuigi esialgu ei olnud nõus eesti kirjasõnas õ-tähte tarvitusele võtma.

Isiklikku 
Tema isa Christoph Friedrich Mickwitz noorem oli Koeru koguduse õpetaja, vanaisa Christoph Friedrich Mickwitz vanem oli Tallinna Toomkoguduse ülemõpetaja. Vend Christoph Friedrich Mickwitz oli Lihula- ja Kirbla koguduse õpetaja, vend Dietrich Georg Mickwitz oli Koeru koguduse õpetaja, õemees Eduard Philipp Körber oli Võnnu Jakobi koguduse õpetaja. Poeg Nikolai Justus Emil Mickwitz oli luterlik pastor Lõuna-Venemaal.

Viited

Välislingid 
https://eelk.ee/elulood/mickwitz_justus.html

Jõelähtme Püha Neitsi Maarja koguduse vaimulikud
Tarvastu Peetri koguduse vaimulikud
Eestimaa vaimulikud
Liivimaa vaimulikud
Mickwitzid
Tartu Ülikooli usuteaduskonna vilistlased
Sündinud 1786
Surnud 1841